Բայց ես քեզանից ջահել եմ, չէ՞ որ քեզնից հետո եմ ծնվել ես… Այո, իմ համեմատ ծծկեր ես դու… Բայց ծծկերի թուրը ավելի հատու է ու ճարպիկ… Լավ է, լավ, արդեն խոսքակռիվ է սկսվում, այն, ինչ միշտ նախորդում է մենամարտին… Ուրեմն, իսկական մենամարտ կլինի… (Մենամարտում է օդի մեջ, մեն-մենակ): Այս մեկն իմ կրած տառապանքների համար… Այս մեկն իմ կորցրած սիրո` չքնաղ Հռիփսիմեի համար… Այս մեկը` ար-քայի կրած նվաստացումների… Այս մեկն իմ պարտությունների դիմաց… Ես ժլատ չեմ, հաղթանակները թող քեզ մնան, պարտությունները ինձ… Ես քեզ խոսք եմ տալիս այնպես ապրել, որ այն աշխարհից չամաչես իմ փոխարեն… Հպարտանաս միայն… Մնաս բարով, Տրդատ, Աստված է վկա, որ ես սիրում էի քեզ…